Afrigtingskliniek ’n baie groot sukses | Netwerk24
’n Suksesvolle sokkerafrigtingskliniek is onlangs in Avianpark aangebied.Foto:
Worcester en distrikte sokker en Worcester-legendes in samewerking met die Kaapse legendes het Saterdag 6 April by die Avianpark-sportterrein ’n suksesvolle sokker­afrigtingskliniek aangebied.
Die afrigtingskliniek het altesaam 100 deelnemers gelok. Die Kaapse bekendes, Edries Burton, Stevie Williams, Reggie Mentoor, Havelock Clariveite, Haron Mohammed, Clive du Plessis, Cyril Murrigan, Vincent Naude, Clive Carolisson, Farouk Bardein, Donouvan Ronnie en C.J. Solomons het die deelnemers afgerig.
Burton, voormalige Bafana Bafana-speler, was beïndruk met die deelnemers se vaardighede, dissipline en entoesiasme.
Ná afloop van die geleentheid is elke speler met ’n kospakkie bederf.
Peter Verhoog en Jan Karelse het namens Worcester en distrikte sokker die Kaapse bekendes en Shaheed Adonis vir hul onbaatsugtige diens en ondersteuning bedank om dié dag ’n werklikheid te maak.